open-index/open-wikipedia-markdown huggingface dataset:
ยากิโซบะอุตสึโนมิยะ

**ยากิโซบะอุตสึโนมิยะ** () เป็นอาหารท้องถิ่นประเภทยากิโซบะที่ให้บริการอยู่ในร้านอาหารภายในเมืองอุตสึโนมิยะ จังหวัดโทจิงิ ทำจากเส้นบะหมี่หนาและปรุงรสด้วยน้ำปรุงรส

## ความเป็นมา
ในภูมิภาคคันโตตอนเหนือ รวมไปถึงเมืองอุตสึโนมิยะ มีอาหารทำจากเส้นที่ได้รับความนิยมอยู่ หลากหลาย เช่น อุดงมิซึซาวะ อุดงฮิโมกาวะ ใน จังหวัดกุมมะ และ สตามินาราเมง ยากิโซบะนากามินาโตะ ในจังหวัดอิบารากิ ในจังหวัดโทจิงิ นอกจากราเม็งซาโนะที่เป็นที่รู้จักกันดีที่สุดแล้ว ก็ยังมียากิโซบะท้องถิ่นหลายชนิด เช่น ยากิโซบะใส่ซุป ทางตอนเหนือของจังหวัด และ ยากิโซบะมันฝรั่ง ทางตอนใต้ เป็นอาหารขึ้นชื่อ จังหวัดในภูมิภาคคันโตตอนเหนือทั้ง 3 จังหวัด ซึ่งเป็นส่วนหนึ่งของพื้นที่ดินร่วนคันโต ถือเป็นแหล่งผลิตข้าวสาลีอันดับต้น ๆ ของญี่ปุ่น และความพร้อมของข้าวสาลีอาจมีส่วนทำให้การแพร่กระจายของอาหารที่ทำจากแป้ง

ยากิโซบะในจังหวัดโทจิงิเป็นของว่างที่เด็ก ๆ มักจะไปซื้อกินกันที่ร้านดางาชิ และก็ยังได้รับความนิยมในหมู่ผู้ใหญ่เช่นกัน เหตุผลที่ร้านยากิโซบะในอุตสึโนมิยะมีจำนวนมากอาจเป็นเพราะว่าร้านยากิโซบะสามารถเปิดได้ด้วยแผ่นเหล็กเพียงแผ่นเดียว และมีบริษัทผลิตน้ำปรุงรสจำนวนมากในเมือง และมีวัฒนธรรมการซื้อกลับบ้าน

## ร้าน
กล่าวกันว่าต้นกำเนิดของร้านยากิโซบะแห่งนี้มาจากร้านอิชิดะยะ (石田屋) ซึ่งเปิดในปี 1952 อิชิดะยะเป็นหนึ่งในร้านยากิโซบะที่โดดเด่นที่สุดของเมืองอุสึโนมิยะ และมักมีคิวยาว โดยเฉพาะในช่วงสุดสัปดาห์ นอกจากร้านที่ให้บริการยากิโซบะโดยเฉพาะแล้ว ยังมีร้านที่ให้บริการยากิโซบะเป็นชุดพร้อมเกี๊ยวซ่าอีกด้วย ร้านอาหารหลายแห่งปิดระหว่างเวลา 18:00 น. ถึง 19:00 น. และบางแห่งเปิดเฉพาะช่วงเวลาอาหารกลางวันเท่านั้น

สมาคมยากิโซบะอุตสึโนมิยะได้ก่อตั้งขึ้นใน ปี 2012 โดยมีเป้าหมายที่จะทำให้ยากิโซบะเป็นอาหารชวนชิมประจำท้องถิ่น เช่นเดียวกับเกี๊ยวซ่า และในปี 2020 มีร้านที่เป็นสมาชิกรวม 12 ร้าน

ร้านขนมปังบางแห่งขายขนมปังยากิโซบะที่ใช้เส้นบะหมี่แบบเดียวกับที่ใช้ในร้านยากิโซบะอุตสึโนมิยะ

## ส่วนผสมและวิธีการปรุง
ในช่วงที่เกิดภาวะขาดแคลนอาหารหลังสงครามโลกครั้งที่สอง ส่วนผสมหลักที่ใช้คือ กะหล่ำปลี แต่ต่อมาได้มีการเพิ่ม เนื้อหมู แฮม ไข่ดาว ฯลฯ เข้าไป ไข่ดาวเป็นส่วนผสมยอดนิยมสำหรับยากิโซบะอุสึโนมิยะ บางร้านให้ลูกค้าระบุระดับความสุกของยากิโซบะที่ต้องการได้ แม้กระทั่งทุกวันนี้ ส่วนผสมพื้นฐานก็ยังคงเป็นกะหล่ำปลี และในหลายร้านก็ให้ลูกค้าเพิ่มส่วนผสมอื่น ๆ ตามความต้องการได้ มีขนาดให้เลือก 3 ขนาด คือ ใหญ่ กลาง และเล็ก และบางร้านยังมียากิโซบะขนาด 1 กิโลกรัม หรือที่เรียกว่า "กิโลยากิ" อยู่ในเมนูด้วย

ที่ร้านอิชิดะยะและร้านต่าง ๆ ที่แยกตัวออกมา เส้นบะหมี่จะถูกปรุงบนกระทะร้อน โดยเส้นบะหมี่และเครื่องเคียงจะถูกทอดแยกกัน เส้นบะหมี่จะหนาและนึ่งใน ดาชิที่ปรุงรสด้วยซีอิ๊ว ร้านค้าหลายแห่งซื้อเส้นบะหมี่จากโรงงานผลิตบะหมี่ แต่ร้านยากิโซบะบางแห่งก็ได้รับการจัดการโดยตรงจากโรงงานผลิตบะหมี่

บางร้านใช้น้ำปรุงรสโอตสึกะซึ่งพัฒนาควบคู่ไปกับประวัติศาสตร์ของยากิโซบะ ในขณะที่บางร้านใช้น้ำปรุงรสสูตรดั้งเดิมของตนเอง ซึ่งผสมจากน้ำปรุงรสหลายชนิด โดยทั่วไปยากิโซบะอุตสึโนมิยะมีรสชาติอ่อน ดังนั้นลูกค้าจึงเติมน้ำปรุงรสเพิ่มตามความชอบ บางร้านยังมีให้เติมพริกได้อีกด้วย

## อ้างอิง

หมวดหมู่:อาหารจากเส้นผัด
หมวดหมู่:อาหารจากเส้นของญี่ปุ่น
สนามกีฬาโคยัง

**สนามกีฬาโคยัง** เป็นสนามกีฬาอเนกประสงค์ในเมืองโคยัง ประเทศเกาหลีใต้ สนามแห่งนี้ส่วนใหญ่ใช้สำหรับการแข่งขันฟุตบอล และเคยเป็นสนามเหย้าของสโมสรโคยังไซโครในเคลีกชาเลนจ์ ตั้งแต่ปี ค.ศ. 2013 ถึง 2016 สนามกีฬาแห่งนี้สร้างเสร็จในปี ค.ศ. 2003 มีความจุที่นั่ง 41,311 ที่นั่ง และบางครั้งก็ถูกใช้สำหรับการแข่งขันของฟุตบอลทีมชาติเกาหลีใต้

## คอนเสิร์ต

## อ้างอิง

## แหล่งข้อมูลอื่น
* เว็บไซต์ทางการ  
* Goyang Sports Facilities Management Center 
* World Stadiums

หมวดหมู่:สนามฟุตบอลในประเทศเกาหลีใต้
หมวดหมู่:สนามกีฬาที่สร้างเสร็จในปี พ.ศ. 2546
พ่อกระดิ่งทอง

**พ่อกระดิ่งทอง** เป็นภาพยนตร์ไทยแนวสุขนาฏกรรม ขนาด 35 มม. พากย์เสียงในฟิล์ม ปี พ.ศ. 2522 สร้างโดยเจียริยาฟิล์ม กำกับโดยผู้ที่ใช้นามแฝงว่า ตุ๊ คัลเลอร์ นำแสดงโดยสมบัติ เมทะนีและอรัญญา นามวงศ์

## เนื้อเรื่อง
พ่อกระดิ่งทอง เป็นเรื่องราวสุดฮาและอลเวงของ โชฎก (สมบัติ เมทะนี) นักพากย์หนังเร่ชื่อดังผู้มีเสน่ห์เหลือล้น จนได้รับฉายาว่า “พ่อกระดิ่งทอง” เพราะไม่ว่าไปพากย์หนังที่ไหน ก็มักจะได้เมียติดไม้ติดมือกลับมาด้วยเสมอ

โชฎกใช้ชีวิตอยู่กับเมียหลวงคือ ดวงทิพย์ (อรัญญา นามวงศ์) ที่ขี้หึงเป็นที่สุด และเป็นลูกสาวของ กำนันฉ่ำ ชื้นแฉะ (อดินันท์ สิงห์หิรัญ)

เขามีลูกน้องคนสนิทคือ เชย (เศรษฐา ศิระฉายา) ผู้ซื่อสัตย์และรักมั่นใน หวาน (อรสา พรหมประทาน) ซึ่งเป็นลูกพี่ลูกน้องของ ส้มเกลี้ยง (นิภาพร นงนุช) เมียน้อยที่โชฎกพากลับมาบ้าน และมอบหมายให้ทำหน้าที่เป็นแม่บ้าน ความวุ่นวายยังไม่จบ เมื่อ อ้อย น้องสาวของดวงทิพย์ ที่มาจากร้อยเอ็ดเพื่อเข้ามาช่วยดูแลหลาน ก็ตกเป็นเมียอีกคนของโชฎกไปเสียอีก

จากนั้น ภารกิจสุดป่วนของพ่อกระดิ่งทองจึงเริ่มต้นขึ้น เมื่อเขาต้องคอยหลบเลี่ยงเมียหลวง เพื่อแอบไปกุ๊กกิ๊กกับสาว ๆ ท่ามกลางความอลหม่านและเสียงหัวเราะไม่รู้จบ

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ตลกไทย
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
อารีรัง (อัลบั้ม)

***อารีรัง*** () เป็นอัลบั้มสตูดิโอภาษาเกาหลีลำดับที่ 6 และเป็นอัลบั้มสตูดิโอชุดที่ 10 ของวงบอยแบนด์เกาหลีใต้ บีทีเอส มีกำหนดวางจำหน่ายในวันที่ 20 มีนาคม ค.ศ. 2026 โดยบิกฮิตมิวสิก อัลบั้มชุดนี้เป็นผลงานใหม่ของวงในรอบ 3 ปี หลังจากสมาชิกแต่ละคนเข้ารับการเกณฑ์ทหารตามกฎหมายของประเทศเกาหลีใต้

เพื่อโปรโมตอัลบั้มดังกล่าว บีทีเอสได้มีการกำหนดออกทัวร์คอนเสิร์ตระดับโลกในชื่อ BTS World Tour Arirang ซึ่งจัดขึ้นระหว่างเดือนเมษายน ค.ศ. 2026 ถึงเดือนมีนาคม ค.ศ. 2027

## รายชื่อเพลง

## เบื้องหลังและการเผยแพร่
เมื่อวันที่ 12 ตุลาคม ค.ศ. 2023 พัง ชี-ฮย็อก ผู้บริหารบิกฮิตมิวสิก ได้ให้สัมภาษณ์กับ บลูมเบิร์กนิวส์ ว่าอัลบั้มถัดไปของบีทีเอสจะเป็นโปรเจกต์ครบรอบ 10 ปีของชุดอัลบั้ม *The Most Beautiful Moment in Life* ทั้ง 2 ชุด  

ในเดือนกรกฎาคม ค.ศ. 2025 บีทีเอสได้เริ่มถ่ายทำอัลบั้มดังกล่าว โดยอาร์อาร์เอ็มได้กล่าวกับแฟนคลับ ผ่านแพลตฟอร์ม Weverse ว่าวงกำลังถ่ายทำอัลบั้มใหม่ โดยชื่ออัลบั้ม *Arirang* มีที่มามาจากเพลงพื้นบ้านเกาหลีโบราณชื่อเดียวกันคือ อารีรัง ในวันที่ 1 พฤศจิกายนปีเดียวกัน จีมิน ได้ประกาศว่าการถ่ายทำอัลบั้มเสร็จสิ้นและพร้อมสำหรับการเผยแพร่และวางจำหน่าย  ในคืนวันส่งท้ายปีเก่า ค.ศ. 2025 แฟนคลับระดับ Gold Member ในประเทศเกาหลีใต้ได้รับโปสการ์ดที่เป็นการบอกใบ้ถึงกำหนดการคัมแบ็กของวง

ต่อมาเมื่อวันที่ 4 มกราคม ค.ศ. 2026 บริษัทบิกฮิตมิวสิกประกาศการคัมแบ็กของบีทีเอสอย่างเป็นทางการ พร้อมอัลบั้มใหม่และการทัวร์คอนเสิร์ตรอบโลก ชื่ออัลบั้มถูกเปิดเผยในวันที่ 15 มกราคม โดยอ้างอิงจากเพลงพื้นบ้านเกาหลีโบราณชื่อเดียวกัน บิกฮิตมิวสิกระบุว่า *Arirang* เป็นอัลบั้มที่ “สะท้อนอัตลักษณ์ของบีทีเอสในฐานะกลุ่มศิลปินที่เริ่มต้นจากประเทศเกาหลีใต้”

บีทีเอส จะกลับมาขึ้นแสดงสดเป็นครั้งแรกในรอบ 3 ปี ผ่านการถ่ายทอดสดแบบเอ็กซ์คลูซีฟบนแอพพลิเคชั่นเน็ตฟลิกซ์ ในวันที่ 21 มีนาคม ค.ศ. 2026 ภายใต้การแสดงพิเศษชื่อ *BTS THE COMEBACK LIVE | ARIRANG*

## การโปรโมต

### การตลาด
เมื่อวันที่ 14 กุมภาพันธ์ กุหลาบนับพันดอกถูกนำไปแจกจ่ายตามเมืองใหญ่ ๆ เช่น โซล, ลอนดอน และ ลอสแอนเจลิส การติดตั้งดังกล่าวมีคิวอาร์โค้ด และป้ายที่ตั้งคำถามว่า "เพลงรักของคุณคือเพลงอะไร?" และยังมีการร่วมมือกับ กูเกิล เสิร์ช เพื่อเปิดตัวฟีเจอร์ล่าสมบัติ (scavenger hunt) เมื่อวันที่ 4 มีนาคม โดยมีภารกิจเพิ่มเติมที่ถูกปิดผนึกไว้ซึ่งจะถูกปลดล็อกในวันที่ 9 และ 16 มีนาคม การค้นหาคำว่า "BTS" จะปรากฏกราฟิกของ เรือในขวดสีฟ้า ซึ่งเมื่อคลิกแล้วจะเริ่มชุดคำถามเกร็ดความรู้เกี่ยวกับวง เพื่อรับการ์ดกระดาษที่มีชื่อเพลงซึ่งสมาชิกเขียนด้วยลายมือ เมื่อวันที่ 10 มีนาคม BTS และ Spotify ได้ประกาศแคมเปญความร่วมมือ "SWIMSIDE" ซึ่งประกอบด้วยกิจกรรมป๊อปอัปทั่วโลก ประสบการณ์ภายในแอป และเนื้อหาพิเศษจากวง สารคดี *BTS: The Return* ได้บอกเล่าเบื้องหลังการสร้างอัลบั้ม โดยมีกำหนดฉายรอบปฐมทัศน์ในวันที่ 27 มีนาคม ค.ศ. 2026

### คอนเสิร์ต
วงจะจัดคอนเสิร์ตชื่อ *BTS The Comeback Live | Arirang* ที่ จัตุรัสกวางฮวามุน เมื่อวันที่ 21 มีนาคม ค.ศ. 2026 โดยคอนเสิร์ตดังกล่าวจะถ่ายทอดสดแบบเอ็กซ์คลูซีฟผ่าน Netflix

## การวางจำหน่าย

## หมายเหตุ

## อ้างอิง

หมวดหมู่:อัลบั้มเพลงในปี พ.ศ. 2569
หมวดหมู่:อัลบั้มเพลงของค่ายไฮบ์
ราเม็งซาโนะ

**ราเม็งซาโนะ** () เป็นราเม็งชนิดหนึ่งที่นิยมรับประทานกันในเมืองซาโนะ จังหวัดโทจิงิ

## ลักษณะ
thumb|250x250px|จุดเด่นของราเม็งซาโนะคือการขึ้นเส้นจากการนวดด้วยไผ่

### เส้นบะหมี่
ราเม็งซาโนะมีลักษณะเด่นคือใช้เส้นบะหมี่แบนที่นวดขึ้นรูปโดยใช้ไม้ไผ่ ทำโดยวางขาบนไม้ไผ่ วางก้อนแป้งสาลีที่นวดแล้วไว้ใต้ไม้ไผ่ และยืดเส้นก๋วยเตี๋ยวโดยใช้น้ำหนักตัว เส้นจะมีความเหนียวนุ่มและมีความหนาแตกต่างกันไป ตั้งแต่เส้นปานกลาง เส้นบาง ไปจนถึงเส้นแบน ขึ้นอยู่กับร้าน แม้ว่าราเม็งซาโนะจะมีลักษณะเด่นคือวิธีการทำด้วยไม้ไผ่ แต่ก็มีเครื่องทำเส้นที่สามารถเลียนแบบวิธีการนี้ได้ ดังนั้นร้านราเม็งซาโนะทุกร้านจึงอาจไม่จำเป็นต้องใช้ วิธีการทำด้วยไม้ไผ่เสมอไป

### น้ำซุป
มีลักษณะเด่นคือรสชาติโชยุเข้มข้น แต่อาจทำจากซี่โครงไก่หรือกระดูกหมู ขึ้นอยู่กับแต่ละร้าน อาจใช้ซุปโชยุโปร่งใสเช่นเดียวกับราเม็งโตเกียว หรือชิโอราเม็งที่ใส่โชยุเล็กน้อย หรือ ปรุงรสหวานด้วย มิริง

### วัตถุดิบ
ส่วนผสมมักจะประกอบด้วยชาชู และ ต้นหอมหั่น

## ภูมิภาค
โดยส่วนใหญ่แล้วจะทำในเมืองซาโนะ จังหวัดโทจิงิ ซึ่งเป็นแหล่งกำเนิด และบริเวณโดยรอบ แต่ก็สามารถพบได้ในพื้นที่อื่น โดยส่วนใหญ่อยู่ในตอนเหนือของภูมิภาคคันโต

นอกเหนือจากจังหวัดโทจิงิแล้ว ยังพบได้ทั่วไปในตอนตะวันออกเฉียงใต้ของจังหวัดกุมมะ และตอนตะวันตกของจังหวัดอิบารากิ รวมไปถึงจังหวัดไซตามะฝั่งตะวันออกของแม่น้ำอารากาวะ นอกจากนี้ยังพบได้ในร้านอาหารและร้านขายของว่างในสถานีบริการและลานจอดรถบนทางหลวงใกล้เมืองซาโนะอีกด้วย

ราเม็งซาโนะยังสามารถซื้อเป็นของฝาก โดยมีการจำหน่ายอย่างแพร่หลายในเขตเมืองหลวงตามร้านขายของที่ระลึกในพื้นที่บริการ ที่จอดรถ สถานีริมทาง และสถานีปลายทาง โดยส่วนใหญ่จะจำหน่ายเป็นชุดกล่อง 2-4 มื้อ และมักพบเห็นการจำหน่ายในภูมิภาคอื่น ๆ เช่น ในงานแสดงสินค้าในภาคเหนือของคันโตด้วย

## อ้างอิง

หมวดหมู่:ราเม็ง
อาเมะโนะซากาโฮโกะ

**อาเมะโนะซากาโฮโกะ** หรือ **อามะโนะซากาโฮโกะ** (天逆鉾, あめのさかほこ、あまのさかほこ) เป็นหอกที่ปรากฏในตำนานญี่ปุ่นยุคกลาง ซึ่งปรากฏในโคจิกิและนิฮงโชกิ 

อาเมะโนะซากาโฮโกะเป็นที่รู้จักอย่างมากจากเรื่องเล่าว่า ถูกปักอยู่บนยอดเขา ทาคาจิโฮโนะมิเนะ (高千穂峰) ซึ่งตั้งอยู่บริเวณพรมแดนระหว่างจังหวัดมิยาซากิและจังหวัดคาโกชิมะ โดยจุดที่มีชื่อเสียงอยู่บริเวณยอดเขาในเขตเมืองทากาฮารุ อำเภอนิชิโมโระกาตะ จังหวัดมิยาซากิ

## ชื่อเรียก
* *天逆鉾* (อาเมะโนะซากาโฮโกะ)
* *天沼矛* (อาเมะโนะนูโฮโกะ) — มักถูกมองว่าเป็นชื่ออีกแบบหนึ่ง
* *金剛宝杵* (คงโงโฮโช)
* *天魔反戈* (อาเมะโนะมางาเอชิ โนะ โฮโกะ)

## ในสื่อ
* ในมหาเวทย์ผนึกมาร หอกพลิกฟ้า หรือ อาเมะโนะซากาโฮโกะ เป็น 1 ใน 2 อาวุธที่เทนเกนกล่าวถึงในการช่วยเหลือโกโจ

## อ้างอิง

## ดูเพิ่ม
* ศาสนาชินโต
นิภาพร นงนุช

**นิภาพร นงนุช**  (เกิด 19 กรกฎาคม พ.ศ. 2504) เป็นอดีตนักแสดงหญิงชาวไทยเจ้าของฉายา โอลิเวีย ฮัสซี่ย์ เมืองไทย โด่งดังมากในช่วงปี พ.ศ. 2521–2528 โดยเธอสามารถแสดงได้ทั้งบทดี บทร้าย บทตลก และบทชีวิต

## ประวัติ
นิภาพร นงนุชเกิดเมื่อวันที่ 19 กรกฎาคม พ.ศ. 2504 เป็นบุตรคนที่ 2 ของสุด นงนุชและอรุณี นงนุช มีพี่น้องทั้งหมด 3 คน เริ่มเข้าศึกษาที่โรงเรียนบูรณวิทย์ ก่อนจะย้ายไปศึกษาต่อที่โรงเรียนสุวรรณินวิทยาและสำเร็จการศึกษาระดับ ม.ศ. 3 

## อาชีพ
ในปี พ.ศ. 2520 มีภาพยนตร์ต่างประเทศเรื่อง คิงคอง 77 (King Kong 1977) เข้ามาฉายในประเทศไทย โดยมีเครือพีรามิดเป็นผู้นำเข้า และได้จัดกิจกรรมประกวด มิสคิงคอง ขึ้นนิภาพรได้เข้าร่วมการประกวดและได้รับตำแหน่งรองชนะเลิศ

ต่อมา ชนะ คราประยูร ผู้กำกับภาพยนตร์ชื่อดัง ซึ่งมีน้องชายเป็นเพื่อนนักเรียนของนิภาพร ได้ให้น้องชายมาทาบทามเธอเข้าสู่วงการแสดงภาพยนตร์ แต่ในขณะนั้นนิภาพรยังไม่มั่นใจในวงการบันเทิง จึงตัดสินใจปฏิเสธไปก่อน

ภายหลัง นิภาพรได้ร่วมปรากฏตัวในงานต้อนรับทีมงานต่างชาติของภาพยนตร์เรื่อง แอร์พอร์ต 77 (Airport ’77) โดยเธอไปกับทีมงานพีรามิดซึ่งเป็นผู้จัดการประกวดมิสคิงคอง ในงานนี้เองที่เธอได้พบกับชนะ คราประยูรตัวจริงเป็นครั้งแรก

ชนะ คราประยูรได้พูดคุยและเกลี้ยกล่อมเธออีกครั้ง จนนิภาพรตัดสินใจตอบรับเข้าสู่วงการบันเทิงในที่สุด โดยเริ่มต้นผลงานภาพยนตร์เรื่องแรกคือ 15 หยกๆ ของนครพิงค์ โปรดักชั่นที่กำกับและอำนวยการสร้างโดยชนะ ซึ่งเข้าฉายครั้งแรกเมื่อต้นปี พ.ศ. 2521 และผลงานภาพยนตร์เรื่องสุดท้ายในชีวิตการแสดงของเธอ คือเรื่อง เนื้อคู่ สร้างโดยมงคลทองภาพยนตร์ ซึ่งเข้าฉายครั้งแรกเมื่อปี พ.ศ. 2528 ก่อนที่เธอจะตัดสินใจอำลาวงการบันเทิงและหันไปใช้ชีวิตส่วนตัวเป็นการถาวร

## ผลงาน
### ภาพยนตร์
; ภาพยนตร์แต่ละเรื่องเรียงตามลำดับวันและเดือนที่เข้าฉาย ยกเว้นเรื่องที่ไม่ระบุวันที่เข้าฉายวันแรก

### ละคร

## อ้างอิง

หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากจังหวัดพระนคร
เพอกิง

**เพอกิง** (, ) เป็นเทศบาลในอำเภอชทาร์นแบร์ค รัฐบาวาเรีย ประเทศเยอรมนี สถานที่นี้เป็นที่นู้จักจากการเป็นที่ตั้งปราสาทพอสเซินโฮเฟิน บ้านพักฤดูร้อนในวัยเด็กของดัชเชสเอลีซาเบ็ทในบาวาเรีย

## การเดินทาง
อำเภอนี้มีสถานีรถไฟชื่อ  ซึ่งให้บริการโดยรถไฟเร็วเขตเมืองมิวนิก

## บุคคลสำคัญ
*ดยุกมักซิมิเลียน โยเซฟในบาวาเรีย
*เจ้าหญิงลูโดวิกาแห่งบาวาเรีย
*จักรพรรดินีเอลีซาเบ็ทแห่งออสเตรีย
*อาร์คดัชเชสอาเดลเลดแห่งออสเตรีย
*เจ้าหญิงอเล็คซันดรีเนอแห่งปรัสเซีย
*อ็อทโท ฟ็อน ฮาพส์บวร์ค มกุฎราชกุมารแห่งออสเตรีย-ฮังการี
*เลนี รีเฟินชทาล

## อ้างอิง
ซาโนะ

**ซาโนะ** (佐野) อาจหมายถึง
* ซาโนะ (เมือง) - เมืองในจังหวัดโทจิงิ
** ราเม็งซาโนะ
* อิซูมิซาโนะ - เมืองในจังหวัดโอซากะ
* ตระกูลซาโนะ
** ฮิโระ ซาโนะ - นักแสดง
** อายาโกะ ซาโนะ - พระราชนัดดาในจักรพรรดิเมจิ
** ซาจิโกะ โซโนะ - บาทบริจาริกาในจักรพรรดิเมจิ
** นามิ ซาโนะ - นักเขียนมังงะ ผู้เขียนเรื่องเทพศาสตร์ซากาโมโต้
หนังสือเดินทางภูฏาน

**หนังสือเดินทางภูฏาน**เป็นเอกสารที่อนุญาตและอำนวยความสะดวกในการเดินทางและกิจกรรมอื่น ๆ ในประเทศภูฏาน หรือโดยพลเมืองภูฏาน กระทรวงการต่างประเทศเป็นผู้ออกหนังสือเดินทางต่างประเทศให้แก่พลเมืองภูฏานสำหรับการเดินทางระหว่างประเทศ หนังสือเดินทางนี้ใช้ได้ในทุกประเทศเว้นแต่จะมีการระบุไว้เป็นอย่างอื่น

## ประวัติ

ในราชอาณาจักรพูมทัง (Kingdom of Bumthang) ซึ่งเป็นส่วนหนึ่งของประเทศภูฏานในปัจจุบัน สมุดประจำตัวศักดินาหรือ *dzeng* () ถูกออกให้แก่ผู้ส่งสารในราชสำนักเพื่อใช้เดินทางจากอาณาจักรหนึ่งไปยังอีกอาณาจักรหนึ่ง การทูตและการไกล่เกลี่ยเป็นมาตรการที่สำคัญอย่างยิ่งในระบบหัวหน้าเผ่าของภูฏานในยุคก่อนสมัยใหม่

หนังสือเดินทางสำหรับเดินทางไปต่างประเทศออกให้แก่พลเมืองภูฏานเพื่อใช้ในการเดินทางระหว่างประเทศ หนังสือเดินทางภูฏานฉบับใหม่นั้นออกโดยกระทรวงการต่างประเทศ

ใน ค.ศ. 1988 ผู้ถือหนังสือเดินทางภูฏานในต่างประเทศได้รับคำสั่งให้ส่งมอบหนังสือเดินทางเมื่อเดินทางกลับภูฏาน

หนังสือเดินทางของภูฏานฉบับปัจจุบันเริ่มออกใช้ครั้งแรกประมาณ ค.ศ. 2006

## ภาษา
หนังสือเดินทางมีข้อความในภาษาอังกฤษและภาษาซองคา

## ประเภท

## ข้อกำหนดเกี่ยวกับวีซ่า

ณ ค.ศ. 2024 พลเมืองภูฏานสามารถเดินทางเข้าประเทศและดินแดน 52 แห่งโดยไม่ต้องขอวีซ่าหรือขอวีซ่าเมื่อเดินทางถึง ทำให้หนังสือเดินทางของภูฏานอยู่ในอันดับที่ 92 ของโลกตามดัชนีหนังสือเดินทางเฮนลีย์ ร่วมกับชาดและคอโมโรส

## ในวัฒนธรรมประชานิยม

ใน ค.ศ. 2013 ผู้ใช้วิกิพีเดียที่อ้างเป็นชาวภูฏานและผู้พูดภาษาซองคาเป็นภาษาแม่ เพิ่มเสียงอ่านในบทความลงในบทความหนังสือเดินทางภูฏานในวิกิพีเดียภาษาอังกฤษ นักวิจารณ์ในอินเทอร์เน็ตมองว่ามันเป็นเรื่องตลก และก่อให้เกิดอินเทอร์เน็ตมีม ไฟล์เสียงดังกล่าวถูกลบไปใน ค.ศ. 2015 หลังมีการถกเถียงกันในหน้าพูดคุยของบทความนั้น

## อ้างอิง

## แหล่งข้อมูลอื่น

* Bhutanese Ministry of Foreign Affairs
โลโก้วิกิพีเดีย

thumb|โลโก้วิกิพีเดีย 
[thumb|[โลโก้เสียงของวิกิมีเดีย (รวมถึงวิกิพีเดีย)]]
โลโก้ของวิกิพีเดีย สารานุกรมออนไลน์ เป็นรูปทรงกลมสีขาวที่ไม่สมบูรณ์ แต่ละชิ้นส่วนของจิ๊กซอว์มีสัญลักษณ์จากระบบการเขียนที่แตกต่างกัน ดังที่แสดงในหน้าเว็บของวิกิพีเดียภาษาอังกฤษ จะมีคำว่า "WIKIPEDIA" (เขียนเป็น WikipediA (ตัวพิมพ์เล็ก โดยตัว W ตัวแรกและตัว A ตัวสุดท้ายสูงกว่าตัวอักษรอื่นๆ)) อยู่ข้าง ๆ ทรงกลม และด้านล่างนั้นมีข้อความ "The Free Encyclopedia" (สารานุกรมเสรี) ในแบบอักษรลิเบอร์ทีนของลินุกซ์ซึ่งเป็นแบบโอเพนซอร์ส

จิ๊กซอว์ที่ยังต่อไม่เสร็จนั้นเป็นสัญลักษณ์แสดงถึงสถานะของโครงการที่เป็นงานที่กำลังดำเนินการอยู่อย่างไม่สิ้นสุด

## อ้างอิง

## แหล่งข้อมูลอื่น
* Wikimedia Blog: Wikipedia in 3D&nbsp;– 3D version of the Wikipedia logo unveiled; description of the new puzzle globe logo
* Wikimedia Blog: A new look for Wikipedia

โลโก้
ทางด่วนเปียงยาง–แคซ็อง

**ทางด่วนเปียงยาง-แคซ็อง** () เป็นทางหลวงที่ควบคุมการเข้าถึงในประเทศเกาหลีเหนือ เส้นทางนี้เชื่อมต่อเปียงยางซึ่งเป็นเมืองหลวงไปยังพื้นที่ความมั่นคงร่วม ณ เขตปลอดทหารเกาหลี โดยผ่านซารีว็อนและแคซ็อง ระยะทางไปยังโซลในเกาหลีใต้ปรากฏอยู่บนป้ายจราจรบนทางหลวง แม้จะไม่สามารถข้ามพรมแดนไปยังเกาหลีใต้ได้ก็ตาม

เส้นทางนี้มีความยาว  ประกอบด้วยหลายช่องจราจรลาดยาง นักท่องเที่ยวรายงานว่ามีปริมาณการจราจรที่เบาบางมาก รวมถึงมีจุดตรวจ และกับดักรถถังจำนวนมาก

การก่อสร้างเริ่มต้นขึ้นใน ค.ศ. 1987 เพื่อเตรียมพร้อมสำหรับงานเทศกาลเยาวชนและนักศึกษาระดับโลกครั้งที่ 13 ซึ่งจัดขึ้นในเปียงยางใน ค.ศ. 1989 โครงการนี้ถือว่าไม่เหมาะสมในเชิงเศรษฐกิจเนื่องจากที่ผ่านมาเกาหลีเหนือให้ความสำคัญกับการพัฒนาโครงข่ายทางรถไฟเพื่อการขนส่งมาโดยตลอด ส่งผลให้ความจำเป็นในการมีทางด่วนสายใหม่ลดน้อยลง การก่อสร้างแล้วเสร็จเมื่อวันที่ 15 เมษายน ค.ศ. 1992 ซึ่งเป็นวันคล้ายวันเกิดของประธานาธิบดี คิม อิล-ซ็องแห่งเกาหลีเหนือ ทางหลวงทั้งสายนี้เป็นส่วนหนึ่งของทางหลวงเอเชียสาย 1

## อ้างอิง

## แหล่งข้อมูลอื่น
*

หมวดหมู่:ถนนในประเทศเกาหลีเหนือ
หมวดหมู่:ทางหลวงเอเชียสาย 1
เทศกาลเพลงเอบียูปี 2019

**เทศกาลเพลงเอบียูปี 2019** เป็นการจัดรายการประจำปีครั้งที่ 8 ของเทศกาลเพลงเอบียู

## ประวัติ
กิจกรรมนี้ซึ่งไม่ใช่การแข่งขัน จัดขึ้นที่โตเกียว ตรงกับการประชุมสมัชชาใหญ่ครั้งที่ 56 ของสหภาพการกระจายเสียงแห่งเอเชีย-แปซิฟิก (ABU)

## รายชื่อผู้เข้าร่วม
มีประเทศเข้าร่วมทั้งหมด 11 ประเทศ ในงานเทศกาลเพลงเอบียูปี 2019 ออสเตรเลียกลับมาร่วมงานอีกครั้งหลังจากห่างหายไป 5 ปี นอกเหนือจากการแสดงเพลงแล้ว รายการยังมีการแสดงพิเศษจากโจ ฮิซาอิชิ และฟูริน (Foorin) อีกด้วย

## อ้างอิง

2019
เอบียู
ทางด่วนท่องเที่ยวเปียงยาง–ว็อนซัน

**ทางด่วนท่องเที่ยวเปียงยาง–ว็อนซัน** () เป็นทางหลวงยาว  ในประเทศเกาหลีเหนือที่เชื่อมต่อระหว่างเปียงยาง เมืองหลวงของประเทศ และนครว็อนซัน เมืองบนชายฝั่งทะเลญี่ปุ่นในจังหวัดคังว็อน เปิดใช้งานใน ค.ศ. 1978 ทางหลวงสายนี้กลายเป็นถนนที่เก็บค่าผ่านทางสายแรกของเกาหลีเหนือใน ค.ศ. 2018

## รูปภาพ

File:0018 - Nordkorea 2015 - Pjöngjang nach Wonsan (22548596677).jpg
File:0020 - Nordkorea 2015 - Pjöngjang nach Wonsan (22978086491).jpg
File:0022 - Nordkorea 2015 - Pjöngjang nach Wonsan (22548638498).jpg
File:0023 - Nordkorea 2015 - Pjöngjang nach Wonsan (22344205374).jpg
File:0025 - Nordkorea 2015 - Pjöngjang nach Wonsan (22953521622).jpg


## อ้างอิง

หมวดหมู่:ถนนในประเทศเกาหลีเหนือ
หมวดหมู่:ทางหลวงเอเชียสาย 6
ทางด่วนเปียงยาง–ชินอึยจู

**ทางด่วนเปียงยาง–ชินอึยจู** () เป็นทางด่วนในประเทศเกาหลีเหนือที่อยู่ระหว่างการก่อสร้าง ซึ่งจะถูกสร้างขึ้นขนานกับทางรถไฟสายเปียงยาง–ชินอึยจูและจะเชื่อมต่อเปียงยางเข้ากับชินอึยจู โดยสามารถเดินทางไปถึงตานตง เมืองชายแดนของจีนได้ผ่านทางสะพานมิตรภาพจีน–เกาหลี มีการระบุว่าทางด่วนเปียงยาง–ชินอึยจูมีความยาวทั้งสิ้น 387.1 กิโลเมตร

## การก่อสร้าง
การก่อสร้างเริ่มต้นขึ้นใน ค.ศ. 2010 ยังไม่เป็นที่ทราบแน่ชัดว่าเส้นทางนี้จะเสร็จสมบูรณ์เมื่อใด ช่องจราจรสำหรับทิศทางการเดินรถทั้งสองฝั่งจะไม่ถูกแบ่งแยกตรงกลางด้วยแถบพื้นที่สีเขียวหรือราวกันถนน ในขณะเดียวกัน ทางรถไฟความเร็วสูงชินอึยจู–แคซ็องจะถูกสร้างขึ้น โดยออกแบบมาเพื่อความเร็วสูงสุด 200 กิโลเมตรต่อชั่วโมง เมื่อเสร็จสมบูรณ์ เส้นทางนี้จะช่วยเติมเต็มส่วนที่ขาดหายไปของทางหลวงเอเชียสาย 1

## อาคารและสิ่งปลูกสร้าง
ด่านเก็บค่าผ่านทางทั้งหมด 19 แห่ง จุดพักรถ 12 แห่ง และสะพาน 77 แห่งจะถูกสร้างขึ้น

## อ้างอิง

หมวดหมู่:ถนนในประเทศเกาหลีเหนือ
หมวดหมู่:ทางหลวงเอเชียสาย 1
คอนราดที่ 1 แห่งบูร์กอญ

**คอนราดที่ 1** ที่เรียกว่า **ผู้นำสันติสุข** (; ; ;  – 19 ตุลาคม ค.ศ. 993) เป็นพระมหากษัตริย์บูร์กอญ (ปกครองหน่วยปกครองการเมืองที่มีชื่อว่าราชอาณาจักรอาร์ล) ใน ค.ศ. 937 จนกระทั่งสวรรคตใน ค.ศ. 993

## พระชนม์ชีพ
คอนราดเป็นสมาชิกของ Elder House of Welf โดยเป็นพระราชโอรสในพระเจ้าโรด็อลฟ์ที่ 2 ผู้ปกครององค์แรกแห่งสหราชอาณาจักรบูร์กอญตอนบนและตอนล่างตั้งแต่ ค.ศ. 933 กับพระมเหสี​แบร์ต พระธิดาในดยุกบูร์ชาร์ดที่ 2 แห่งสวาเบีย แหล่งข้อมูลบางส่วนเรียกพระองค์เป็น **คอนราดที่ 3** เนื่องจากเป็นคอนราดคนที่สามในตระกูล นั่นคือ พระปัยกาของพระองค์คือดยุกคอนราดที่ 2 ซึ่งพระบิดาของของพระองค์คือเคานต์คอนราดที่ 1

คอนราดสืบทอดตำแหน่งพระมหากษัตริย์แห่งบูร์กอญต่อจากพระราชบิดาใน ค.ศ. 937 โดยมีอ็อทโทที่ 1 กษัตริย์เยอรมัน (ต่อมาคือจักรพรรดิโรมันอันศักดิ์สิทธิ์) ซึ่งเป็นพี่เขยในอนาคตของพระองค์ ทำหน้าที่ผู้สำเร็จราชการแทนในระหว่างที่คอนราดยังทรงพระเยาว์ ภายใต้การปกครองของอ็อทโท คอนราดเริ่มความร่วมมืออย่างใกล้ชิดกับกษัตริย์เยอรมัน บูร์กอญยังได้รับบทบาทสำคัญในนโยบายอิตาลีของอ็อทโทที่ 1 เนื่องมาจากช่องเขาเกรตเซนต์เบอร์นาร์ด คอนราดได้ขยายอำนาจการปกครองของบูร์กอญเหนืออารามสำคัญ ๆ รวมถึงอาราม Lure สำนักศาสนาปาแยร์น สำนักศาสนาโรแม็งโมติเยร์ และอารามมูติเยร์-กร็องด์วัล

ตามบันทึกของเอ็กเกฮาร์ดที่ 4 ผู้บันทึกเหตุการณ์ ซึ่งน่าจะเป็นเรื่องเล่าที่ไม่น่าเชื่อถือ เมื่อคอนราดทราบว่าทั้งชาวม็อดยอร์และชาวซาราเซ็นแห่ง Fraxinetum กำลังยกทัพมาโจมตี พระองค์จึงส่งทูตไปยังกองทัพทั้งสองฝ่ายเพื่อเตือนพวกเขาเกี่ยวกับอีกฝ่าย ทูตเสนอความช่วยเหลือจากบูร์กอญให้แก่ผู้รุกรานแต่ละฝ่ายเพื่อต่อต้านอีกฝ่าย จากนั้นจึงแจ้งที่ตั้งของอีกฝ่าย เมื่อชาวม็อดยอร์และชาวซาราเซ็นพบกัน ฝ่ายบูร์กอญจึงยับยั้งและโจมตีก็ต่อเมื่อกองกำลังฝ่ายตรงข้ามอ่อนล้าแล้ว ด้วยวิธีนี้ กองทัพผู้รุกรานทั้งสองฝ่ายจึงถูกทำลายและเชลยถูกขายเป็นทาส คอนราดสวรรคตเมื่อวันที่ 19 ตุลาคม ค.ศ. 993 และถูกฝังที่อาราม Saint-André-le-Bas เมือง Vienne

## สมรสและพระราชบุตร

ตอนแรกคอนราดสมรสกับ Adelaide แห่ง Bellay โดยมีพระราชธิดาอย่างน้อยพระองค์เดียว:
*กิเซลา (สิ้นพระชนม์ 21 กรกฎาคม ค.ศ. 1006) สมรสกับไฮน์ริชที่ 2 ดยุกแห่งบาวาเรีย

พระองค์สมรสกับมาทิลดาใน ค.ศ. 966 พระราชธิดาในพระเจ้าหลุยส์ที่ 4 แห่งฝรั่งเศสกับเกอร์เบอร์กาแห่งซัคเซิน ทั้งคู่มีพระราชโอรสธิดาอย่างน้อย 4 พระองค์:
*แบร์ต (ค.ศ. 964 – 16 มกราคม ค.ศ. 1016) สมรสกับอูดที่ 1 เคานต์แห่งบลัว และภายหลังพระเจ้ารอแบร์ที่ 2 แห่งฝรั่งเศส
*มาทิลดา (ประสูติ ค.ศ. 969) อาจสมรสกับรอแบร์ เคานต์แห่งเจนีวา
*โรด็อลฟ์ที่ 3 พระมหากษัตริย์บูร์กอญ (ค.ศ. 971 – 6 กันยายน ค.ศ. 1032)
*เกอร์เบอร์กา (ประสูติ ค.ศ. 965) สมรสกับแฮร์มันที่ 2 ดยุกแห่งสวาเบีย

จากพระสนม Aldiud มีพระราชโอรสองค์เดียว:
* บูร์ชาร์ด อาร์ชบิชอปแห่งลียง

## อ้างอิง

## ข้อมูล
*
*
*
*
*
*
ทางด่วนวีรชนเยาวชน

**ทางด่วนวีรชนเยาวชน** () หรือที่รู้จักในชื่อ **ทางด่วนเปียงยาง–นัมโพ** เป็นทางด่วนยาว  ในประเทศเกาหลีเหนือที่เชื่อมต่อเปียงยาง เมืองหลวงของประเทศ และนัมโพ เมืองชายฝั่งบริเวณอ่าวเกาหลีในจังหวัดพย็องอันใต้ การก่อสร้างเริ่มต้นขึ้นในเดือนพฤศจิกายน ค.ศ. 1998 และเปิดใช้งานในเดือนตุลาคม ค.ศ. 2000 เส้นทางนี้ถูกจัดลำดับชั้นเป็นถนนระดับ 1

ทางด่วนสายนี้เป็นหนึ่งในโครงการ "การต่อสู้ด้วยความเร็ว" (speed battle) ตามแนวคิดสตาฮานอฟหลายโครงการที่ได้รับมอบหมายจากพรรคแรงงาน และดำเนินการอย่างรวดเร็วโดยกองพลน้อยเยาวชนภายใต้สภาพการทำงานที่ยากลำบาก โครงการนี้เกี่ยวข้องกับการขนย้ายดินปริมาณ 14 ล้านลูกบาศก์เมตรและประกอบด้วยโครงสร้างชลประทานกว่า 80 แห่ง สะพาน 50 แห่ง และมวลแอสฟัลต์กว่า 3 ล้านลูกบาศก์เมตร ผู้นำสูงสุด คิม จ็อง-อิล เข้าตรวจเยี่ยมทางด่วนและกล่าวชมเชยกองพลน้อยเยาวชนเมื่อวันที่ 13 พฤศจิกายน ภายหลังการเปิดใช้งาน

ในกรณีเกิดความขัดแย้งทางอาวุธ ทางหลวงสายนี้ทำหน้าที่เพื่อวัตถุประสงค์ในการป้องกันประเทศ โดยช่วยให้กองพลรถถังของกองทัพประชาชนเกาหลีสามารถสกัดกั้นการเข้าถึงเปียงยางได้

## อ้างอิง

หมวดหมู่:ถนนในประเทศเกาหลีเหนือ
ทางด่วนในประเทศเกาหลีเหนือ

ประเทศเกาหลีเหนือมี **ทางด่วน** สายหลัก 8 สาย

## ดูเพิ่ม
*ถนนในประเทศเกาหลีเหนือ
*การขนส่งในประเทศเกาหลีเหนือ

หมวดหมู่:ถนนในประเทศเกาหลีเหนือ
หมวดหมู่:ถนนที่จำกัดการเข้าถึง
หมวดหมู่:ถนนที่จำกัดการเข้าถึงแบ่งตามประเทศ
การสูบบุหรี่มือสอง

**การสูบบุหรี่มือสอง** () หมายถึง การที่บุคคลซึ่งไม่ได้สูบบุหรี่โดยตรงสูดดมควันบุหรี่จากผู้อื่น ควันดังกล่าวอาจเรียกได้ว่าเป็นควันบุหรี่มือสอง (secondhand smoke) ซึ่งเกิดขึ้นเมื่อควันบุหรี่แพร่กระจายออกสู่บรรยากาศรอบข้างในรูปของละอองลอย และถูกสูดดมโดยผู้ที่อยู่ในบริเวณเดียวกัน การได้รับควันบุหรี่มือสองสามารถก่อให้เกิดผลกระทบต่อสุขภาพหลายประการเช่นเดียวกับการสูบบุหรี่โดยตรง แม้จะพบได้น้อยกว่าเนื่องจากปริมาณควันที่เข้าสู่ทางเดินอากาศหายใจมีความเข้มข้นต่ำกว่า

ตามรายงานขององค์การอนามัยโลกที่เผยแพร่ในปี ค.ศ. 2023 ระบุว่า ในแต่ละปีมีผู้เสียชีวิตทั่วโลกมากกว่า 1.3 ล้านคนจากการได้รับควันบุหรี่มือสอง ความเสี่ยงต่อสุขภาพจากควันบุหรี่มือสองเป็นที่ยอมรับโดยความเห็นพ้องทางวิทยาศาสตร์ และเป็นปัจจัยสำคัญที่ผลักดันให้เกิดมาตรการห้ามสูบบุหรี่ในที่ทำงานและสถานที่สาธารณะภายในอาคาร เช่น ร้านอาหาร บาร์ และไนต์คลับ รวมถึงพื้นที่สาธารณะกลางแจ้งบางแห่ง

ความกังวลเกี่ยวกับควันบุหรี่มือสองมีบทบาทสำคัญอย่างยิ่งในการถกเถียงเรื่องอันตรายและการกำกับดูแลผลิตภัณฑ์ยาสูบ ตั้งแต่ช่วงต้นคริสต์ทศวรรษ 1970 อุตสาหกรรมยาสูบมองว่าความตื่นตัวของสาธารณชนต่อปัญหาควันบุหรี่มือสองเป็นภัยคุกคามร้ายแรงต่อผลประโยชน์ทางธุรกิจของตน แม้อุตสาหกรรมยาสูบจะตระหนักถึงอันตรายของควันบุหรี่มือสองตั้งแต่ช่วงคริสต์ทศวรรษ 1980 แล้ว แต่อุตสาหกรรมยาสูบก็ยังคงประสานความพยายามในการสร้างความขัดแย้งทางวิทยาศาสตร์ขึ้น เพื่อชะลอหรือขัดขวางการออกมาตรการควบคุมผลิตภัณฑ์ของตน

## อ้างอิง

หมวดหมู่:การสูบบุหรี่
หมวดหมู่:มลพิษทางอากาศ
หมวดหมู่:ควัน
แอฟริกาคัพออฟเนชันส์ 2025 นัดชิงชนะเลิศ

**แอฟริกาคัพออฟเนชันส์ 2025 นัดชิงชนะเลิศ** จะเป็นการแข่งขันเพื่อหาผู้ชนะจากการแข่งขันแอฟริกาคัพออฟเนชันส์ 2025 จะลงเล่นในวันที่ 18 มกราคม 2026 ที่ สนามกีฬาเจ้าชายมูเลย์ อับเดลเลาะฮ์ ใน ราบัต, ประเทศโมร็อกโก. การแข่งขันนี้จะเป็นตัวตัดสินผู้ชนะเลิศของการแข่งขัน แอฟริกาคัพออฟเนชันส์ 2025 (แอฟคอน), ครั้งที่ 35 ของ ทัวร์นาเมนต์แอฟริกาที่จัดขึ้นทุกสองปี ซึ่งจัดโดยสมาพันธ์ฟุตบอลแอฟริกา (ซีเอเอฟ).

การแข่งขันจะจัดขึ้นระหว่าง เซเนกัล และเจ้าภาพ โมร็อกโก, โดยผู้ชนะจะได้ชูถ้วยรางวัลเป็นครั้งที่สองในประวัติศาสตร์; เซเนกัลเป็นฝ่ายชนะในปี ค.ศ. 2021, ในขณะที่โมร็อกโกชนะในปี ค.ศ. 1976.

## สนามแข่งขัน

สนามกีฬาเจ้าชายมูเลย์ อับเดลเลาะฮ์ เป็นสนามฟุตบอลในเมืองราบัต, ประเทศโมร็อกโก, มีความจุที่นั่ง 69,500 ที่นั่ง. เปิดให้บริการเมื่อวันที่ 5 กันยายน พ.ศ. 2568, เป็นสนามเหย้าของ ฟุตบอลทีมชาติโมร็อกโก. เป็นส่วนหนึ่งของศูนย์กีฬาขนาดใหญ่ที่ประกอบด้วยสนามกีฬาประเภทลู่และสนามกรีฑา, สังเวียนในร่ม ซัลเล มูเลย์ อับเดลเลาะฮ์, และสระว่ายน้ำโอลิมปิก. เป็นหนึ่งในสนามกีฬาที่ใหญ่ที่สุดในโมร็อกโก.

## เส้นทางสู่นัดชิงชนะเลิศ
### เซเนกัล

### โมร็อกโก

## แมตช์

### รายละเอียด




|style="width:60%; vertical-align:top;"|

|}

### สถิติ

## ดูเพิ่ม
* แอฟริกาคัพออฟเนชันส์ 2025 รอบแพ้คัดออก

## อ้างอิง

## แหล่งข้อมูลอื่น
*

รอบชิงชนะเลิศ
2025
การห้ามสูบบุหรี่

thumb|สัญลักษณ์ห้ามสูบบุหรี่
thumb|สัญลักษณ์พื้นที่สูบบุหรี่

**การห้ามสูบบุหรี่** () เป็นนโยบายสาธารณะที่กำหนดข้อห้ามเกี่ยวกับการสูบบุหรี่ในพื้นที่บางประเภท โดยอาจอยู่ในรูปของกฎหมายอาญา กฎระเบียบด้านอาชีวอนามัยและความปลอดภัย หรือระเบียบด้านการคุ้มครองสุขภาพในการทำงาน พื้นที่ที่มักอยู่ภายใต้การบังคับใช้กฎหมายห้ามสูบบุหรี่ ได้แก่ ที่ทำงานภายในอาคารและอาคารที่เปิดให้สาธารณชนใช้ เช่น ร้านอาหาร บาร์ อาคารสำนักงาน โรงเรียน ร้านค้า โรงพยาบาล ห้องสมุด สถานที่คมนาคม และอาคารราชการ รวมถึงยานพาหนะขนส่งสาธารณะ เช่น เครื่องบิน รถโดยสาร เรือ และรถไฟ นอกจากนี้ กฎหมายในบางประเทศยังขยายข้อห้ามไปถึงพื้นที่กลางแจ้งบางแห่ง เช่น สวนสาธารณะ ชายหาด ลานคนเดิน บริเวณมหาวิทยาลัยและโรงพยาบาล รวมถึงพื้นที่ภายในระยะที่กำหนดจากทางเข้าอาคาร และในบางกรณีอาจครอบคลุมถึงยานพาหนะส่วนบุคคลและที่อยู่อาศัยแบบหลายยูนิตด้วย

เหตุผลที่ถูกอ้างถึงบ่อยที่สุดในการออกมาตรการจำกัดการสูบบุหรี่คือผลกระทบด้านลบต่อสุขภาพจากควันบุหรี่มือสอง หรือการสูดดมควันยาสูบโดยผู้ที่ไม่ได้สูบบุหรี่โดยตรง ซึ่งเชื่อมโยงกับโรคหลายชนิด เช่น โรคหัวใจ มะเร็ง และโรคปอดอุดกั้นเรื้อรัง จำนวนกฎหมายและมาตรการห้ามสูบบุหรี่ทั่วโลกเพิ่มขึ้นอย่างมากในช่วงปลายคริสต์ศตวรรษที่ 20 และต้นคริสต์ศตวรรษที่ 21 อันเป็นผลมาจากความรู้และความเข้าใจที่เพิ่มขึ้นเกี่ยวกับความเสี่ยงต่อสุขภาพเหล่านี้ ในระยะแรก มาตรการหลายประเทศเพียงกำหนดพื้นที่ปลอดบุหรี่ภายในอาคาร อย่างไรก็ตาม แนวทางดังกล่าวลดความนิยมลงภายหลังจากมีหลักฐานชี้ชัดว่าไม่สามารถขจัดความเสี่ยงด้านสุขภาพจากควันบุหรี่มือสองได้อย่างแท้จริง นอกจากนี้ การทบทวนวรรณกรรมอย่างเป็นระบบในปี ค.ศ. 2024 พบว่า คุณภาพอากาศในพื้นที่ให้บริการกลางแจ้งที่มีลักษณะกึ่งปิดล้อมซึ่งอนุญาตให้สูบบุหรี่ รวมถึงพื้นที่ปลอดบุหรี่ทั้งกลางแจ้งและภายในอาคารที่อยู่ติดกัน มักมีค่าฝุ่นละอองขนาดเล็ก (PM2.5) สูงเกินเกณฑ์ที่องค์การอนามัยโลกแนะนำ ซึ่งสนับสนุนข้อเสนอในการขยายมาตรการพื้นที่ปลอดบุหรี่ไปยังสถานบริการกลางแจ้งด้วย

ความคิดเห็นเกี่ยวกับกฎหมายห้ามสูบบุหรี่มีความหลากหลาย หลายบุคคลและหลายองค์กร เช่น องค์การอนามัยโลก สนับสนุนมาตรการดังกล่าวโดยให้เหตุผลว่าสามารถช่วยปรับปรุงผลลัพธ์ด้านสุขภาพ ผ่านการลดการได้รับควันบุหรี่มือสอง และอาจช่วยลดจำนวนผู้สูบบุหรี่ลงได้ ในขณะเดียวกัน ก็มีผู้คัดค้านที่มองว่ากฎหมายห้ามสูบบุหรี่เป็นการละเมิดสิทธิส่วนบุคคลและสิทธิในทรัพย์สิน รวมถึงก่อให้เกิดผลกระทบทางเศรษฐกิจ และปัญหาอื่น ๆ ที่เกี่ยวข้อง

## อ้างอิง

หมวดหมู่:กฎหมายสุขภาพ
หมวดหมู่:การควบคุมยาสูบ
หมวดหมู่:การสูบบุหรี่
ที่ทำงาน

**ที่ทำงาน** () เป็นสถานที่ที่บุคคลใช้ในการทำงาน ไม่ว่าจะเป็นการทำงานให้กับนายจ้างหรือประกอบอาชีพอิสระ สถานที่ดังกล่าวอาจมีลักษณะตั้งแต่สำนักงานภายในบ้าน ไปจนถึงอาคารสำนักงานขนาดใหญ่หรือโรงงาน สำหรับสังคมอุตสาหกรรม สถานที่ทำงานถือเป็นหนึ่งในพื้นที่ทางสังคมที่สำคัญที่สุดรองจากบ้าน โดยเป็นแนวคิดศูนย์กลางที่เกี่ยวข้องกับหลายภาคส่วน ไม่ว่าจะเป็นแรงงานและครอบครัวของแรงงาน องค์กรที่เป็นนายจ้าง ลูกค้าขององค์กร ตลอดจนสังคมโดยรวม นอกจากนี้ การพัฒนาเทคโนโลยีการสื่อสารรูปแบบใหม่ยังนำไปสู่การเกิดขึ้นของที่ทำงานเสมือนจริงและการทำงานทางไกล

## ดูเพิ่ม
* สำนักงาน

## อ้างอิง
เวชศาสตร์นิวเคลียร์

[thumb|[การถ่ายภาพรังสีระนาบด้วยการปล่อยโพซิตรอน ซึ่งเป็นวิธีการสร้างภาพอย่างหนึ่งในเวชศาสตร์นิวเคลียร์]]

**เวชศาสตร์นิวเคลียร์** () หรือ **รังสีวิทยานิวเคลียร์** () เป็นสาขาการแพทย์เฉพาะทางที่เกี่ยวข้องกับการใช้กัมมันตภาพรังสีในการวินิจฉัยและรักษาโรค การสร้างภาพทางเวชศาสตร์นิวเคลียร์อาจกล่าวได้ว่าเป็นรังสีวิทยาในลักษณะ "กลับด้าน" เนื่องจากเป็นการเก็บข้อมูลเกี่ยวกับรังสีที่ถูกปล่อยออกมาจากภายในร่างกาย แทนที่จะเป็นรังสีที่ส่งผ่านร่างกายจากแหล่งกำเนิดภายนอก เช่น เครื่องรังสีเอกซ์ นอกจากนี้ การตรวจทางเวชศาสตร์นิวเคลียร์ยังแตกต่างจากการตรวจทางรังสีวิทยาทั่วไป เนื่องจากไม่ได้มุ่งเน้นการสร้างภาพโครงสร้างทางกายวิภาคเป็นหลัก หากแต่มุ่งศึกษาการทำงานของอวัยวะหรือกระบวนการทางสรีรวิทยา ด้วยเหตุนี้จึงจัดเป็นเทคนิคการสร้างภาพเชิงสรีรวิทยา วิธีการสร้างภาพที่ใช้กันมากที่สุดในเวชศาสตร์นิวเคลียร์ ได้แก่ 
การถ่ายภาพรังสีระนาบอาศัยคอมพิวเตอร์ด้วยการปล่อยโฟตอนเดี่ยว (SPECT) และการถ่ายภาพรังสีระนาบด้วยการปล่อยโพซิตรอน (PET)

## ดูเพิ่ม
* เทคโนโลยีนิวเคลียร์
* นักรังสีการแพทย์

## อ้างอิง


หมวดหมู่:รังสีวิทยา
ศัลยกรรมหัวใจ

[thumb|ศัลยแพทย์หัวใจสองคนกำลังทำ[การผ่าตัดบายพาสหลอดเลือดหัวใจ]]

**ศัลยกรรมหัวใจ** () เป็นการผ่าตัดหัวใจหรือหลอดเลือดใหญ่ โดยแพทย์ผู้เชี่ยวชาญด้านศัลยกรรมหัวใจ การผ่าตัดประเภทนี้มักใช้ในการรักษาภาวะแทรกซ้อนของโรคหลอดเลือดเลี้ยงหัวใจ (เช่น การผ่าตัดบายพาสหลอดเลือดหัวใจ) รวมถึงการแก้ไขโรคหัวใจพิการแต่กำเนิด และการรักษาโรคลิ้นหัวใจที่เกิดจากสาเหตุต่าง ๆ เช่น เยื่อบุหัวใจอักเสบ โรคหัวใจรูมาติก และภาวะหลอดเลือดแข็ง นอกจากนี้ ศัลยกรรมหัวใจยังครอบคลุมถึงการปลูกถ่ายหัวใจด้วย

## อ้างอิง

หมวดหมู่:ศัลยกรรมหัวใจ
ชิมตสึกาเระ

thumb|195x195px|ชิมตสึกาเระ
[thumb|[เครื่องขูดโอนิโอโรชิสำหรับใช้ทำ]]
**ชิมตสึกาเระ** () เป็นอาหารท้องถิ่นที่พบได้่ในภูมิภาคคันโตตอนเหนือ ซึ่งรวมถึงจังหวัดโทจิงิ ทั้งหมด จังหวัดอิบารากิตอนตะวันตก จังหวัดไซตามะตอนเหนือ จังหวัดจิบะตอนเหนือและบางส่วนของ จังหวัดฟุกุชิมะ มีการใช้ในของถวายที่ศาลเจ้าอินาริพร้อมกับเซกิฮัง ทำโดยการเคี่ยวหัวปลาแซลมอนกับถั่วเหลือง ผักราก และ กากสาเก ชื่อเรียกอาจต่างกันไปขึ้นกับภูมิภาค เช่น ชิมตสึการิ (しもつかり) ชิมิตสึการิ (しみつかり) ชิมิตสึกาเระ (しみつかれ) สึมิตสึกาเระ (すみつかれ) สึมิตสึการิ (すみつかり) เป็นต้น

ในจังหวัดโทจิงิ ชิมตสึกาเระถือเป็นอาหารพื้นเมืองที่เป็นตัวแทนของจังหวัด

## อ้างอิง

หมวดหมู่:อาหารทะเลของญี่ปุ่น
การผ่าตัดบายพาสหลอดเลือดหัวใจ

**การผ่าตัดบายพาสหลอดเลือดหัวใจ** ( หรือ ) เป็นการผ่าตัดเพื่อรักษาโรคหลอดเลือดเลี้ยงหัวใจ ซึ่งเกิดจากการสะสมของคราบไขมันในหลอดเลือดหัวใจ การผ่าตัดชนิดนี้ช่วยบรรเทาอาการเจ็บหน้าอก ชะลอการดำเนินของโรค และช่วยเพิ่มอายุขัยของผู้ป่วย หลักการของการผ่าตัดคือการสร้างทางเบี่ยงเพื่อหลีกเลี่ยงบริเวณหลอดเลือดหัวใจที่ตีบหรืออุดตัน โดยใช้หลอดเลือดแดงหรือหลอดเลือดดำที่นำมาจากส่วนอื่นของร่างกาย เพื่อฟื้นฟูการไหลเวียนของเลือดให้เพียงพอแก่กล้ามเนื้อหัวใจส่วนที่เคยขาดเลือด

การผ่าตัดบายพาสหลอดเลือดหัวใจมีแนวทางหลักอยู่สองแบบ แนวทางแรกเป็นการใช้เครื่องบายพาสหัวใจและปอด ซึ่งควบคุมโดยนักเทคโนโลยีหัวใจและทรวงอก โดยเครื่องดังกล่าวจะทำหน้าที่แทนหัวใจและปอดระหว่างการผ่าตัด ผ่านการหมุนเวียนเลือดและให้ออกซิเจนแก่ร่างกาย ขณะที่หัวใจถูกหยุดการเต้นด้วยวิธี cardioplegic arrest ศัลยแพทย์จะนำหลอดเลือดแดงหรือหลอดเลือดดำที่เก็บมาจากส่วนอื่นของร่างกายมาเชื่อมข้ามบริเวณที่มีปัญหา ซึ่งเรียกกระบวนการเชื่อมต่อนี้ว่า surgical anastomosis แนวทางที่สองคือการผ่าตัดโดยไม่ใช้เครื่องบายพาสหัวใจและปอด (off-pump coronary artery bypass; OPCAB) เป็นการสร้างจุดเชื่อมต่อของหลอดเลือดในขณะที่หัวใจยังคงเต้นอยู่ ในบรรดาทางเบี่ยงทั้งหมด ทางเบี่ยงที่ไปเลี้ยงหลอดเลือดแดงแขนงซ้ายลงด้านหน้า (left anterior descending artery) ถือว่ามีความสำคัญมากที่สุด โดยมักเลือกใช้หลอดเลือดแดงส่วนอกด้านในซ้ายเป็นหลอดเลือดทางเบี่ยง แหล่งหลอดเลือดอื่นที่นิยมใช้ ได้แก่ หลอดเลือดแดงส่วนอกด้านในขวา หลอดเลือดแดงเรเดียล และหลอดเลือดดำซาฟีนัสเส้นใหญ่

ความพยายามในการพัฒนาวิธีรักษาอาการเจ็บหน้าอก (โดยเฉพาะอาการปวดเค้นหัวใจ ซึ่งเป็นอาการที่พบบ่อยของโรคหลอดเลือดหัวใจ) ได้เริ่มต้นมาตั้งแต่ต้นคริสต์ศตวรรษที่ 20 ต่อมาในช่วงคริสต์ทศวรรษ 1960 ได้มีการนำการผ่าตัดบายพาสหลอดเลือดหัวใจมาใช้ในรูปแบบที่ทันสมัย และนับแต่นั้นมาก็กลายเป็นวิธีรักษาหลักสำหรับผู้ป่วยโรคหลอดเลือดหัวใจที่มีความรุนแรง ภาวะแทรกซ้อนสำคัญของการผ่าตัดดังกล่าว ได้แก่ ภาวะเลือดออก ปัญหาทางหัวใจ (เช่น กล้ามเนื้อหัวใจตายและหัวใจเต้นผิดจังหวะ) โรคหลอดเลือดสมองเฉียบพลัน การติดเชื้อ (โดยเฉพาะปอดบวม) และการบาดเจ็บหรือไตวาย

การผ่าตัดบายพาสหลอดเลือดหัวใจมีเป้าหมายเพื่อป้องกันการเสียชีวิตจากโรคหลอดเลือดเลี้ยงหัวใจ และเพื่อปรับปรุงคุณภาพชีวิตของผู้ป่วยผ่านการบรรเทาอาการปวดเค้นหัวใจ การตัดสินใจเลือกทำการผ่าตัดพิจารณาจากหลักฐานการศึกษาประสิทธิผลของการผ่าตัดบายพาสหลอดเลือดหัวใจในกลุ่มผู้ป่วยย่อยต่าง ๆ โดยอิงกับลักษณะทางกายวิภาคของรอยโรคในหลอดเลือดหัวใจ หรือระดับการทำงานของหัวใจ ผลลัพธ์เหล่านี้จะถูกนำไปเปรียบเทียบกับแนวทางการรักษาอื่น ๆ โดยเฉพาะการรักษาด้วยการถ่างขยายหลอดเลือดหัวใจ

## อ้างอิง

หมวดหมู่:ศัลยกรรมหัวใจ
หลอดเลือดแดงส่วนอกด้านใน

**หลอดเลือดแดงส่วนอกด้านใน** ( หรือชื่อเดิม ) เป็นหลอดเลือดแดงที่ทำหน้าที่เป็นหลอดเลือดสำหรับเลี้ยงผนังทรวงอกด้านหน้าและเต้านม เป็นหลอดเลือดแดงคู่ โดยแต่ละเส้นจะทอดตัวลงตามแนวด้านข้างของกระดูกสันอก และจะแยกแขนงต่อไปเป็นหลอดเลือดแดงยอดอกด้านบน (superior epigastric artery) และหลอดเลือดแดงมัสคูโลฟรีนิก (musculophrenic arteries)

## ระเบียงภาพ

ไฟล์:Grant 1962 407.png|ผนังทรวงอกด้านหน้า มองจากด้านหลัง
ไฟล์:Grant 1962 405.png|แผนภาพแสดงช่องระหว่างซี่โครง


## อ้างอิง

หมวดหมู่:หลอดเลือดแดงของอก
ตำบลดิ่ญฟอง

**ดิ่ญฟอง** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลดิ่ญฟองมีที่ตั้งทางภูมิศาสตร์ดังนี้:
*ทิศเหนือติดกับประเทศจีน
*ทิศตะวันออกและตะวันออกเฉียงใต้ติดกับตำบลด่ามถวี
*ทิศตะวันตกและตะวันตกเฉียงใต้ติดกับตำบลจุ่งคั้ญ

ตำบลดิ่ญฟองมีทางหลวงจังหวัดหมายเลข 211 ตัดผ่านบริเวณตอนกลางของตำบล และมีโรงไฟฟ้าพลังน้ำขนาดเล็กทงก๊อตตั้งอยู่บนแม่น้ำเกว็ยเซิน

## ประวัติ
ชื่อของตำบลนี้มาจากชื่อของทหารคอมมิวนิสต์ที่เข้าร่วมในสงครามต่อต้านฝรั่งเศส

หลังปี ค.ศ. 1975 ตำบลดิ่ญฟองเป็นตำบลหนึ่งในอำเภอจุ่งคั้ญ

วันที่ 8 ตุลาคม ค.ศ. 1980 คณะรัฐมนตรีได้ออกมติเลขที่ 332-CP ว่าด้วยการยุบตำบลกวางถั่ญ และให้ควบรวมหมู่บ้านลุงดิ๊ญเข้ากับตำบลดิ่ญฟอง

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมและการเปลี่ยนชื่อหมู่บ้านและพื้นที่อยู่อาศัยในจังหวัดกาวบั่ง

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลหง็อกกน ตำบลหง็อกเค ตำบลฟองนั่ม และตำบลดิ่ญฟอง เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลดิ่ญฟอง

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
หลอดเลือดแดงยอดอกด้านบน

ในกายวิภาคศาสตร์มนุษย์ **หลอดเลือดแดงยอดอกด้านบน** () เป็นแขนงส่วนปลายของหลอดเลือดแดงส่วนอกด้านใน ทำหน้าที่นำเลือดไปเลี้ยงผนังท้องและกล้ามเนื้อเรกตัส แอบโดมินิสส่วนบน หลอดเลือดนี้จะเข้าสู่ปลอกเรกตัส (rectus sheath) และทอดตัวลงตามผิวด้านในของกล้ามเนื้อเรกตัส แอบโดมินิส ก่อนจะสิ้นสุดโดยเชื่อมประสานกับหลอดเลือดแดงยอดอกด้านล่าง (inferior epigastric artery)

## อ้างอิง

หมวดหมู่:หลอดเลือดแดงของอก
พื้นที่สาธารณะ

**พื้นที่สาธารณะ** () คือพื้นที่ที่เปิดให้บุคคลทั่วไปสามารถเข้าถึงและใช้งานได้ ถนน ทางเดินริมถนน ลานจัตุรัส สวนสาธารณะ และหาด มักถือเป็นพื้นที่สาธารณะโดยทั่วไป ในขอบเขตที่จำกัด อาคารของรัฐที่เปิดให้ประชาชนเข้าใช้ เช่น ห้องสมุดสาธารณะ ก็จัดเป็นพื้นที่สาธารณะเช่นกัน แม้ว่ามักจะมีพื้นที่จำกัดการเข้าถึงและข้อจำกัดในการใช้งานมากกว่า แม้อาคารหรือทรัพย์สินเอกชนจะไม่ถือเป็นพื้นที่สาธารณะโดยตรง แต่อาคารหรือพื้นที่เอกชนที่สามารถมองเห็นได้จากทางเดินริมถนนหรือทางสัญจรสาธารณะก็อาจส่งผลต่อภูมิทัศน์ทางสายตาของสาธารณชนได้ เช่น การโฆษณากลางแจ้ง ในช่วงหลัง ได้มีการพัฒนาแนวคิดเรื่อง "พื้นที่ใช้ร่วมกัน" (shared space) เพื่อยกระดับประสบการณ์ของคนเดินเท้าในพื้นที่สาธารณะที่ต้องใช้ร่วมกับยานพาหนะและรูปแบบการสัญจรอื่น ๆ

พื้นที่สาธารณะยังถือเป็นแนวคิดสำคัญในงานทฤษฎีแนววิพากษ์ที่เกี่ยวข้องกับหลากหลายสาขา ไม่ว่าจะเป็นปรัชญา ภูมิศาสตร์เมือง ทัศนศิลป์ วัฒนธรรมศึกษา สังคมศึกษา และการออกแบบชุมชนเมือง โดยทั่วไป พื้นที่สาธารณะมักได้รับคุณค่าในฐานะพื้นที่ประชาธิปไตยสำหรับการรวมกลุ่มและการมีส่วนร่วมทางการเมือง ซึ่งเปิดโอกาสให้กลุ่มต่าง ๆ สามารถแสดงออกและเรียกร้องสิทธิของตนได้

ศูนย์การค้า แม้จะมีสัดส่วนการถือครองโดยเอกชนแตกต่างกันไป ก็ยังมักถูกมองว่าเป็นตัวอย่างของพื้นที่สาธารณะ เนื่องจากประชาชนสามารถเข้าใช้ได้โดยไม่ต้องเสียค่าธรรมเนียมหรือซื้อตั๋ว แต่ในทางกฎหมายแล้ว ศูนย์การค้าส่วนใหญ่ยังเป็นทรัพย์สินเอกชนและอยู่ภายใต้สิทธิของเจ้าของ

## อ้างอิง

หมวดหมู่:พื้นที่สาธารณะ
หมวดหมู่:การสร้างชุมชน
วัดสังฆาราม

**วัดสังฆาราม** อาจหมายถึง
* **[[วัดสังฆาราม (จังหวัดชัยนาท)|วัดสังฆาราม]]** จังหวัดชัยนาท
* **[[วัดสังฆาราม (จังหวัดลำพูน)|วัดสังฆาราม]]** จังหวัดลำพูน
* **[[วัดสังฆาราม (อำเภอบ้านด่านลานหอย)|วัดสังฆาราม]]** อำเภอบ้านด่านลานหอย จังหวัดสุโขทัย
* **[[วัดสังฆาราม (อำเภอกงไกรลาศ)|วัดสังฆาราม]]** อำเภอกงไกรลาศ จังหวัดสุโขทัย

สังฆาราม
คนบ้างาน

**คนบ้างาน** () เป็นคนที่ทำงานอย่างบ้าคลั่ง คนบ้างานไม่สามารถจำกัดเวลาที่ใช้ในการทำงานได้ แม้จะมีผลเสียตามมา เช่น ความสัมพันธ์หรือสุขภาพเสียหาย

ไม่มีคำจำกัดความทางการแพทย์ที่เป็นที่ยอมรับโดยทั่วไปสำหรับภาวะนี้ แม้ว่าความเครียดบางรูปแบบ ความผิดปกติของการควบคุมแรงกระตุ้น ความผิดปกติทางบุคลิกภาพแบบย้ำคิดย้ำทำ และโรคย้ำคิดย้ำทำ อาจเกี่ยวข้องกับการทำงานได้ โดย **เออร์โกมาเนีย** ถูกนิยามว่า "การอุทิศตนให้กับงานมากเกินไป โดยเฉพาะอย่างยิ่งเป็นอาการของโรคทางจิต"

ปรากฏการณ์ของ**[[วัฒนธรรมการดิ้นรน|วัฒนธรรมการทำงานหนัก]]** โดยไม่คำนึงถึงความสมดุลระหว่างการทำงานและชีวิตส่วนตัว อาจทำให้การติดงานรุนแรงขึ้น

## นิรุกติศาสตร์
คำว่า "*workaholic*" เป็นคำที่เกิดจากการรวมคำว่า "*[[แรงงานรับจ้าง|work]]*" (งาน) และ "*alcoholics*" (ผู้ติด) เข้าด้วยกันตาม*[[พจนานุกรมภาษาอังกฤษ ฉบับออกซฟอร์ด|พจนานุกรมภาษาอังกฤษของออกซ์ฟอร์ด]]* คำนี้ปรากฏครั้งแรกในแคนาดา ในหนังสือพิมพ์ *[[Toronto Daily Star]]* ฉบับวันที่ 5 เมษายน ค.ศ. 1947 หน้า 6 โดยเป็นการเล่นคำที่อ้างถึงกลุ่มผู้เลิกดื่มแอลกอฮอล์ (Alcoholics Anonymous)

## อ้างอิง

## แหล่งข้อมูลอื่น
* The Economics of Workaholism 

หมวดหมู่:การเหมารวม
ประเทศอุซเบกิสถานในฟุตบอลโลก

**[[ฟุตบอลทีมชาติอุซเบกิสถาน|อุซเบกิสถาน]]** จะเข้าร่วมการแข่งขันรอบสุดท้ายของฟุตบอลโลกเป็นครั้งแรกใน ค.ศ. 2026 เมื่อวันที่ 5 มิถุนายน ค.ศ. 2025 พวกเขาผ่านเข้ารอบสุดท้ายเป็นครั้งแรก หลังจากเสมอแบบไร้สกอร์ 0–0 ในเกมเยือนกับสหรัฐอาหรับเอมิเรตส์ ความสำเร็จดังกล่าวทำให้อุซเบกิสถานเป็นชาติแรกจากเอเชียกลาง รวมถึงเป็นสาธารณรัฐอดีตโซเวียตชาติที่สามต่อจากรัสเซีย และ ยูเครน ที่ผ่านเข้าสู่ฟุตบอลโลก

## สถิติในฟุตบอลโลก

## ฟุตบอลโลก 2026

### รอบแบ่งกลุ่ม

## อ้างอิง

หมวดหมู่:ฟุตบอลทีมชาติอุซเบกิสถาน
อ
วัดสังฆาราม (จังหวัดลำพูน)

**วัดสังฆาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน ตั้งอยู่บริเวณชุมชนประตูลี้

วัดสังฆาราม เดิมชื่อ **วัดประตูลี้** หรือ **วัดมหารัตตาราม** เป็นวัดหนึ่งที่ปรากฏเรื่องราวในตำนานที่กล่าวว่า พระนางจามเทวีได้โปรดให้สร้างขึ้นเป็นพุทธปราการปกป้องพระนครประจำทิศใต้ และสร้างขึ้นเพื่อใช้เป็นที่พักจำพรรษาของพระภิกษุสงฆ์เมื่อครั้งได้
อาราธนามาจากกรุงละโว้ สำนักงานพระพุทธศาสนาแห่งชาติระบุตั้งวัดเมื่อ พ.ศ. 1315 ได้รับพระราชทานวิสุงคามสีมาเมื่อ พ.ศ. 2528 

สิ่งก่อสร้างในปัจจุบันล้วนเป็นสิ่งก่อสร้างใหม่ที่บูรณปฏิสังขรณ์ในสมัยเจ้าผู้ครองลำพูนองค์ที่ 8 (พ.ศ. 2417–2435) ในบริเวณวัดได้ขุดพบพระพิมพ์ดินเผาศิลปะหริภุญชัยเป็นจำนวนมาก เช่น พระเลี่ยง พระเลี่ยงหลวง พระลือหน้ามงคล พระสาม พระสิบแปด และพระสิบสอง เป็นต้น พระเครื่องกรุเหล่านี้เท่าที่มีบันทึกระบุว่ามีการขุดพบพระเครื่องตั้งแต่ พ.ศ. 2417

## อ้างอิง

สังฆาราม
ฟุตบอลทีมชาตินิวแคลิโดเนีย

**ฟุตบอลชายทีมชาตินิวแคลิโดเนีย** () มีฉายาว่า **** () เป็นทีมชาติของนิวแคลิโดเนีย อยู่ภายใต้การควบคุมของสหพันธ์ฟุตบอลนิวแคลิโดเนีย แม้ว่าทีมจะได้รับการรับรองเข้าเป็นสมาชิกของฟีฟ่าใน ค.ศ. 2004 แต่ก็เข้าร่วมการแข่งขันโอเอฟซีเนชันส์คัพมาตั้งแต่เริ่มจัดการแข่งขัน ทีมถือเป็นหนึ่งในทีมที่แข็งแกร่งที่สุดของภูมิภาคขนาดเล็กนี้ โดยจบอันดับรองแชมป์ในปี 2008 และ 2012 และจบอันดับที่สามในปี 1973 และ 1980 นอกจากนี้ ทีมยังเคยเป็นชาติอันดับสูงสุดของโอเอฟซีที่อันดับ 95 ในเดือนกันยายน ค.ศ. 2008 ทำให้เป็นเพียงประเทศที่สี่จากสมาพันธ์นี้ที่สามารถขึ้นสู่อันดับท็อป 100 ของโลกได้

## สถิติผู้เล่น

:*ผู้เล่นที่เป็นตัวหนา*' ยังคงลงเล่นให้กับนิวแคลิโดเนียอยู่''

### ลงเล่นมากที่สุด

### ผู้ทำประตูสูงสุด

## อ้างอิง

หมวดหมู่:ฟุตบอลในนิวแคลิโดเนีย
นิวแคลิโดเนีย
ประเทศรัสเซียในฟุตบอลโลก

**[[ฟุตบอลทีมชาติรัสเซีย|รัสเซีย]]** เข้าร่วมการแข่งขันฟุตบอลโลก มาแล้ว 4 ครั้ง นับตั้งแต่ได้รับเอกราชในเดือนธันวาคม ค.ศ. 1991 โดยสหพันธรัฐรัสเซียลงแข่งขันฟุตบอลนานาชาตินัดแรกพบกับเม็กซิโก เมื่อวันที่ 16 สิงหาคม ค.ศ. 1992 และเอาชนะไปได้ 2–0 การเข้าร่วมฟุตบอลโลกครั้งแรกของรัสเซียคือ สหรัฐอเมริกา 1994 ซึ่งพวกเขาจบการแข่งขันในอันดับที่ 18

ใน ค.ศ. 1946 สหภาพโซเวียต ได้รับการรับรองจากฟีฟ่าและเข้าร่วมฟุตบอลโลกครั้งแรกใน สวีเดน 1958 ทีมชาติสหภาพโซเวียตลงแข่งขันฟุตบอลโลกทั้งหมด 7 ครั้ง โดยผลงานดีที่สุดคือการได้อันดับที่ 4 ใน อังกฤษ 1966 สหภาพโซเวียตล่มสลายใน ค.ศ. 1991 เมื่อเบลารุส รัสเซีย และยูเครนประกาศเอกราชภายใต้ข้อตกลงเบโลเวซา พร้อมกับจอร์เจีย ต่อมาได้มีการจัดตั้ง ฟุตบอลทีมชาติเครือรัฐเอกราช ร่วมกับประเทศเอกราชอื่น ๆ ใน ค.ศ. 1992 เพื่อเข้าร่วมการแข่งขันฟุตบอลชิงแชมป์แห่งชาติยุโรป 1992 ฟีฟ่ารับรองให้รัสเซียเป็นผู้สืบทอดอย่างเป็นทางการของสหภาพโซเวียต และรับช่วงสถิติผลงานของสหภาพโซเวียตทั้งหมด

รัสเซียผ่านเข้ารอบฟุตบอลโลกครั้งล่าสุดในฐานะเจ้าภาพของ ค.ศ. 2018 อย่างไรก็ตาม รัสเซียถูกแบนจากการคัดเลือก ค.ศ. 2022 และจากการเข้าร่วม ค.ศ. 2026 ครั้งสุดท้ายที่รัสเซียไม่ผ่านการคัดเลือกหลังจบการแข่งขันรอบคัดเลือกครบถ้วนคือ ค.ศ. 2010

## ภาพรวม
### ประวัติ
 **แชมป์**&nbsp;&nbsp; รองแชมป์&nbsp;&nbsp; อันดับที่ 3&nbsp;&nbsp;

:**ผลเสมอรวมถึงการแข่งขันรอบน็อกเอาต์ที่ตัดสินด้วย [[การยิงลูกโทษ (ฟุตบอล)|การยิงลูกโทษ]]*

## อ้างอิง

หมวดหมู่:ฟุตบอลทีมชาติรัสเซีย
ร
การรดน้ำดำหัว

200px|thumb|การรดน้ำดำหัวผู้ใหญ่

**การรดน้ำดำหัว** หรือในวัฒนธรรมล้านนาเรียกว่า **การสระเกล้าดำหัว** เป็นพิธีที่เริ่มต้นทางภาคเหนือของประเทศไทย ต่อมาพิธีดังกล่าวก็แพร่กระจายไปทั่วทุกภูมิภาค มีจุดประสงค์เพื่อขอขมาผู้ใหญ่ และยังถือเป็นการชำระสะสางสิ่งอัปมงคลออกไปจากชีวิตเพื่อต้อนรับสิ่งดี ๆ เข้ามาในวันปีใหม่ ประชาชนชาวไทยในทุกภาคปฏิบัติสืบทอดต่อ ๆ กันมาในวันสงกรานต์ทุกปี

## พิธี
ในปัจจุบันจะเน้นที่การรดน้ำดำหัวผู้ใหญ่ที่ตนนับถือ และรดน้ำดำหัวพระสงฆ์ ซึ่งการรดน้ำผู้ใหญ่จะทำกันในวันสุดท้ายของเทศกาลสงกรานต์หรือวันที่ 15 เมษายน (วันผู้สูงอายุ) ส่วนการรดน้ำดำหัวพระสงฆ์จะมีพิธีการมากกว่า คือก่อนที่จะรดน้ำพระสงฆ์ จะต้องรดน้ำพระพุทธรูปก่อน แล้วจึงค่อยรดน้ำดำหัวพระภิกษุสงฆ์ จากนั้นก็รับพร สามารถทำได้ทุกวันตั้งแต่วันแรกจนถึงวันสุดท้าย (13–15 เมษายน) ของสงกรานต์

สิ่งที่เตรียมในการรดน้ำดำหัวผู้ใหญ่คือ น้ำอบไทย น้ำหอม หรือน้ำส้มป่อย เพื่อนำไปผสมกับน้ำที่จะนำไปรดน้ำผู้ใหญ่ อาจมีดอกมะลิ หรือกลีบดอกกุหลาบลอยไปด้วย คนล้านนานิยมใช้น้ำที่ใส่ขมิ้น ส้มป่อย เพื่อสระเกล้าดำหัว คือการใช้น้ำนี้ชำระความอัปมงคลให้ตนเอง ให้ผู้น้อย และผู้ใหญ่ สำหรับคนภาคกลาง ปกติแล้วจะรดน้ำที่มือของผู้อาวุโส แต่ที่ล้านนาเชื่อว่าการรดน้ำที่มือคือการรดน้ำศพ

ในพิธีการของทางล้านนา หลังจากที่ผู้ใหญ่ (ผู้ที่ถูกดำหัว) ให้พรเสร็จสิ้นแล้ว ท่านจะใช้มือของตนเองจุ่มลงไปในน้ำแล้วนำมาลูบศีรษะของตนเอง ซึ่งมีความเชื่อว่าเป็นการตอบรับการสูมาคารวะจากสิ่งที่ผู้มาดำหัวได้เคยล่วงเกินไว้ ทั้งทางกาย วาจา และใจ อันเป็นสิ่งไม่เป็นมงคล ทั้งนี้ เจตนาของพิธีไม่ใช่การขอให้ผู้อื่นนำน้ำขมิ้นส้มป่อยมารดที่ศีรษะของตนเอง เว้นแต่ท่านจะเมตตาสะบัดนิ้วมือที่มีน้ำติดอยู่ใส่ศีรษะของผู้ที่ไปดำหัว ซึ่งก็สุดแล้วแต่ความกรุณาของท่าน

ปัจจุบันมีความเชื่อที่ผิดโดยการที่ผู้น้อยให้พรผู้ใหญ่ซึ่งถือว่าเป็นการกระทำที่ผิดตามหลักประเพณี

## การบันทึก
พิธีรดน้ำดำหัวปรากฏอยู่ในคัมภีร์ *[[จามเทวีวงศ์]]* กล่าวถึงประเพณีนี้ที่พระเจ้าอนันตยศได้กระทำต่อพระนางจามเทวี ในคราวทูลเชิญเสด็จประทับนครเขลางค์ เริ่มจากการเตรียมการ สร้างปราสาทไม้อ้อสำหรับพิธีสรงน้ำ เตรียมเครื่องราชูปกรณ์ กองเงิน กองทอง กองแก้ว และอาหารคาวหวานนานาชนิด ตามมาด้วยพิธีสรงน้ำอัญเชิญพระนางจามเทวีประทับเหนือกองแก้ว จากนั้นสรงน้ำที่พระเศียรด้วย "น้ำส้มป่อย" ตามด้วยน้ำอบน้ำหอม และน้ำจากเต้าทองโดยพราหมณ์ หลังสรงน้ำเสร็จ พระเจ้าอนันตยศจูงพระหัตถ์พระมารดาไปประทับบนพระอาสน์ แล้ว ยกพระบาททั้งสองของพระมารดาวางบนเศียรเกล้า ของพระองค์เพื่อถวายบังคม จากนั้นทูลเชิญพระมารดาเสวยภัตตาหารรสเลิศก่อน แล้วพระองค์จึงเสวยต่อภายหลัง

## อ้างอิง

หมวดหมู่:สงกรานต์ (ประเทศไทย)
หมวดหมู่:ประเพณีไทย
หมวดหมู่:วัฒนธรรมล้านนา
เหตุเอทีอาร์ 42 ของอินโดนีเซียแอร์ทรานส์ปอร์ตตก พ.ศ. 2569

เมื่อวันที่ 17 มกราคม ค.ศ. 2025 เครื่องบินเอทีอาร์ 42-512 ทะเบียน PK-THT ดำเนินการโดยอินโดนีเซียแอร์ทรานส์ปอร์ตเกิดสูญหายขณะทำการบินจากท่าอากาศยานอาดิสุตจิปโตสู่ท่าอากาศยานนานาชาติสุลต่านฮาซานุดดินในประเทศอินโดนีเซีย ในเที่ยวบินนี้มีผู้โดยสารและลูกเรือ 11 คน โดยปฏิบัติการค้นหาและกู้ภัยกำลังดำเนินอยู่ และได้พบซากแล้ว

## อุบัติเหตุ
แหล่งข่าวรายงานว่าเครื่องบินไม่ได้บินอยู่ในเส้นทางที่ถูกต้องขณะลงจอด ชาวบ้านในพื้นที่รายงานว่า ในช่วงเวลาที่เครื่องบินหายไป พวกเขาเห็นการระเบิดและควันไฟในบริเวณเขาบูลูซาอารุง อำเภอพังกะเจเนและหมู่เกาะ จังหวัดสุลาเวซีใต้

## เครื่องบิน
เครื่องบินที่เกิดเหตุคือเอทีอาร์ 42-512 ทะเบียน PK-THT และหมายเลขสายการผลิตที่ 611 เครื่องบินลำนี้ใช้เครื่องยนต์แพรตแอนด์วิตนีย์ พีดับเบิลยู127อีสองเครื่อง โดยเครื่องบินมีอายุ 25.3 ปี ณ วันที่เกิดเหตุ เครื่องบินลำนี้ส่งมอบให้แก่แอร์โดโลมีตีเมื่อเดือนพฤษภาคม ค.ศ. 2001 ก่อนจะโอนย้ายไปยังอินโดนีเซียแอร์ทรานส์ปอร์ตในปี 2010

## อ้างอิง

หมวดหมู่:อุบัติเหตุทางการบินในประเทศอินโดนีเซีย
หมวดหมู่:อุบัติเหตุทางการบินในปี พ.ศ. 2569
หมวดหมู่:อุบัติเหตุของเครื่องบินเอทีอาร์ 42
ประเทศมอริเตเนียในโอลิมปิกฤดูร้อน 2008

**[[ประเทศมอริเตเนีย]]** เข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ปักกิ่ง ประเทศจีน การเข้าร่วมการแข่งขันที่ปักกิ่งครั้งนี้นับเป็นการเข้าร่วมกีฬาโอลิมปิกฤดูร้อนครั้งที่ 7 ของประเทศ นับตั้งแต่การเปิดตัวครั้งแรกในโอลิมปิกฤดูร้อน 1984 คณะนักกีฬาประกอบด้วยนักกรีฑาจำนวนสองคน ได้แก่ ซูเลยมาน อูลด์ เชบัล และ บูนกู คามารา ซึ่งทั้งสองคนได้รับคัดเลือกด้วยโควตาพิเศษ (ไวลด์การ์ด) หลังจากไม่สามารถทำผลงานผ่านมาตรฐานการคัดเลือกประเภท “A” หรือ “B” ได้ เชบัลได้รับเลือกให้ทำหน้าที่เป็นผู้เชิญธงชาติในพิธีเปิดการแข่งขัน นักกีฬามอริเตเนียทั้งสองคนไม่สามารถผ่านเข้าสู่รอบถัดไปจากรอบคัดเลือกได้

## กรีฑา

ซูเลยมาน อูลด์ เชบัล เข้าร่วมการแข่งขันกีฬาโอลิมปิกฤดูร้อน 2008 ในรายการวิ่ง 800 เมตร เขาได้รับความสนใจจากการทำหน้าที่เป็นผู้เชิญธงชาติมอริเตเนียในพิธีเปิดการแข่งขัน ในการลงแข่งขันโอลิมปิกฤดูร้อนเป็นครั้งแรก เขาได้รับสิทธิ์เข้าร่วมการแข่งขันด้วยโควตาพิเศษ (ไวลด์การ์ด) เนื่องจากสถิติดีที่สุดของเขา คือ 1 นาที 56.45 วินาที จากการแข่งขัน กรีฑาชิงแชมป์โลก 2007 รายการวิ่ง 800 เมตร ช้ากว่ามาตรฐานการคัดเลือกประเภท “B” ที่กำหนดไว้ถึง 9.45 วินาที เขาลงแข่งขันเมื่อวันที่ 20 สิงหาคม ในฮีตที่ 5 ร่วมกับนักกีฬาอีก 7 คน และเข้าเส้นชัยเป็นอันดับสุดท้ายในบรรดานักกีฬาที่เข้าเส้นชัยทั้งหมด ด้วยเวลา 1 นาที 57.43 วินาที เขาช้ากว่าผู้ชนะในฮีตของตน คือ มานูเอล โอลเมโด อยู่ 11.25 วินาที โดยอันดับรวมของเขาอยู่ที่ 61 จากนักกีฬาทั้งหมด 65 คน และช้ากว่านักกีฬาที่ผ่านเข้าสู่รอบถัดไปซึ่งช้าที่สุดอยู่ 10.91 วินาที ส่งผลให้การแข่งขันของเขาสิ้นสุดลงเพียงรอบคัดเลือก

[thumb|250px|right|[สนามกีฬาแห่งชาติปักกิ่ง สถานที่ที่เชบัลและคามาราแข่งขันกรีฑา]]

บูนกู คามารา ซึ่งลงแข่งขันโอลิมปิกเป็นครั้งแรก ได้รับสิทธิ์เข้าร่วมการแข่งขันด้วยโควตาพิเศษ (ไวลด์การ์ด) เช่นกัน เนื่องจากสถิติดีที่สุดของเธอ คือ 13.93 วินาที จากการแข่งขัน กรีฑาชิงแชมป์โลก 2007 รายการวิ่ง 100 เมตร หญิง ช้ากว่ามาตรฐานการคัดเลือกประเภท “B” อยู่ 2.51 วินาที เธอลงแข่งขันเมื่อวันที่ 16 สิงหาคม ในฮีตที่ 3 ร่วมกับนักกีฬาอีก 8 คน และเข้าเส้นชัยเป็นอันดับสุดท้าย ด้วยเวลา 13.69 วินาที เธอช้ากว่าผู้ชนะในฮีตของตน คือ มูนา ลี อยู่ 2.36 วินาที โดยอันดับรวมของคามาราอยู่ที่ 79 จากนักกีฬาทั้งหมด 85 คน และช้ากว่านักกีฬาที่ผ่านเข้าสู่รอบก่อนรองชนะเลิศซึ่งช้าที่สุดอยู่ 2.08 วินาที ส่งผลให้เธอไม่ผ่านเข้าสู่รอบถัดไป

;ชาย

;หญิง

## หมายเหตุ

## อ้างอิง

ประเทศมอริเตเนีย
2008
ประเทศมอริเชียสในโอลิมปิกฤดูร้อน 2008

**[[ประเทศมอริเชียส]]** เข้าร่วมการแข่งขันโอลิมปิกฤดูร้อน 2008 ซึ่งจัดขึ้นที่ปักกิ่ง สาธารณรัฐประชาชนจีน ระหว่างวันที่ 8–24 สิงหาคม ค.ศ. 2008 โดย บรูโน ฌูลี คว้าเหรียญรางวัลแรกในประวัติศาสตร์ของมอริเชียสในกีฬาโอลิมปิก (เหรียญทองแดง) จากการแข่งขันมวยสากล

## ผู้ได้รับเหรียญรางวัล

## ยิงธนู

มอริเชียสส่งนักกีฬายิงธนูเข้าร่วมการแข่งขันโอลิมปิกเป็นครั้งที่สาม โดยมุ่งหวังคว้าเหรียญโอลิมปิกเหรียญแรกในกีฬานี้ ประเทศได้รับสิทธิ์เข้าร่วมการแข่งขันประเภทบุคคลหญิง 1 ที่นั่งจากการเชิญของคณะกรรมาธิการไตรภาคี โดย เวโรนิก ดีอูนียงวิลล์ เป็นตัวแทนของมอริเชียส

## กรีฑา

;ชาย
;รายการลู่และถนน

;รายการลาน

;หญิง
;รายการลู่และถนน

## อ้างอิง

ประเทศมอริเชียส
2008
ประเทศมอลโดวาในโอลิมปิกฤดูร้อน 2008

**[[ประเทศมอลโดวา]]** เข้าร่วมการแข่งขันในโอลิมปิกฤดูร้อน 2008 ที่ปักกิ่ง ประเทศจีน รัหว่างวันที่ 8-24 สิงหาคม ค.ศ. 2008 โดยมอลโดวาคว้าเหรียญได้ 1 เหรียญ เป็นเหรียญทองแดงจากนักมวยสากลสมัครเล่นรุ่นแบนตัมเวต เวียเชสลาฟ โกยัน

## ผู้ได้รับเหรียญ

## กรีฑา

;ชาย
;รายการลู่และถนน

;รายการลาน

;รายการผสม – ทศกรีฑา

;หญิง
;รายการลู่และถนน

;รายการลาน

## อ้างอิง

ประเทศมอลโดวา
2008